Flavell Te Ururoa: Ngati Manuhiri Claims Settlement Bill — Third Reading 
Text is incorporated into the Bound Volume 
Flavell Te Ururoa: Ngati Manuhiri Claims Settlement Bill — Third Reading 
[Sitting date: 14 November 2012. Volume:685;Page:6675. Text is incorporated into the Bound Volume.] 
TE URUROA FLAVELL (Maori Party—Waiariki) 
: 
 Tena koe Mr Speaker. Tena tatou katoa e te Whare. Me penei rawa te timatanga mai o taku korero i tenei ata. Tenei te ara kei runga. Ko te aro tenei tipua ko te aro tenei Ariki ko te ara o tenei matua a-iwi. Ko te ara o Ranginui e tu nei o Papatuanuku e takoto nei. Kia rarau iho ra nga tapuwae o Tane tenei te po nau mai te ao. Koia ra e rongo whakairia ki runga tuturu a whiti whakamaua kia tina tina hui e taiki e! 
Me penei rawa te timatatanga mai o taku korero kai aku rangatira kua hara mai i Te Tai Tokerau i te mea he ra hou he ao hou tenei i te ra nei. Kua puta kua puta mai koutou i te po ki te ao. Kua rongo nei koutou i te ahuatanga o tera whakatauki korero. Haere mai haere mai haere mai. Tena koutou me nga mate kua heria mai ai e koutou i tawhiti kia eke mai ki roto i nga pakitara o te Whare nei. Kai wareware i a tatau ko te ahuatanga o wa tatau mate e tangihia nei e tatau i tenei wa. Na reira waiho ratau kia moe. Kua tae mai koutou i te ra nei haere mai haere mai hara mai tae ra no ki a koutou kua tatu mai ano hoki mo tenei ra no koutou te ra. 
Na ko te mate o te tangata whakamutunga ki te whakatakoto i tana korero kua whanakohia e wetahi te nuinga o nga korero. I rongo ake i te korero a te mema o Te Tai Tokerau me tana ki mai he kongakonga noa iho te moni kua tukuna atu ki a koutou. Ko ta te Pati Maori ae tika tonu. Tera tera. 
Ka rua kua rongo ake i te ahuatanga o te korero ahakoa ahua kawa nei wetahi o nga korero ki waku taringa o te Ropu Kakariki me ta ratau ki he mea whakawehewehe tenei huarahi. Ko taku ko te ki atu kai te tika tana tera wahanga o tana korero. He mea whakawehewehe tenei huarahi i a tatau. 
Kua rongo ake i te ahuatanga o te korero o te mema o Ikaroa-Rawhiti o te Honore Parekura Horomia me tana ki atu kua noho pirau etahi o nga whare kua whakatakotohia hei mea whakahoki ki a tatau. Ko taku ko te ki atu kei te tika tana. 
Kua rongo ake i te ahuatanga o te korero o te Honore Shane Jones tangata haere ki te Kura o Tipene. Ko taku ko te ki atu a he painga ano ra o te korero o te Maori ra. He tika tonu tana. Ko ia te mea mohio ki tera ahuatanga o te hitori o Te Tai Tokerau. Ko wai ahau hei whakahe i tera korero? 
Kua rongo ake i te korero o te Kakariki me tana ki mai a e penei ana e pera ana e whakahe ana i te ahuatanga o tenei kereme. Ko taku ko te tautoko i ta Shane e ki nei i tona mutunga mai ko ta te iwi e whakatau koia tera. Ko ta te iwi e ki nei koia tera. Ko wai au o Te Waiariki me te panga ano ra ki Te Tai Tokerau engari o roto i a Te Arawa ko wai a Te Arawa ki te whakahe i te korero a tetahi atu. E kare i te tika tera ahuatanga. No reira me mihi ra ki a koutou. 
Kare e nui ake nga korero kei hoki tuarua tuatoru ki nga korero kua korerohia engari kei ki mai koutou e kare te Pati Maori i te tautoko i te mea nei ko taku ki te ki atu ki a koutou kai te tautoko kai te tautoko kai te tautoko. 
A he paku mihi ano hoki hei whaiwhai haere i te wairua o nga korero ki a koutou nga mea i arahi nei i tenei kaupapa. Kai te rangatira Laly tena koe. Ka hoki nga mahara ki te wa penei i enei na ki te mea whutuporo. Ana i a tatau e korero whutuporo ana te tangata e noho mai ra i to taha a Mook takaro a ia mo Ngongotaha i Rotorua. Ahakoa tona whakapapa ki a koutou a ko tetahi wahanga o tona ngakau kai a au kai Ngongotaha kai Rotorua kai Te Arawa. No reira ka nui te mihi ki a koe Mook. Ko koe tera i tu ki mua i te aroaro o te tangata ki reira karo atu ai i nga korero a pei atu ai nga uauatanga. He mea uaua tera ki te tu ki mua i te aro o te marea to ake iwi ki te ki anei anei anei ka mutu ka rongo koe i te whiu o te kupu ka rongo koe i te mamae. Ko au tetahi e mohio ana ki tera ahuatanga. 
No reira kati ake. E hoa ma kua tae mai koutou ki tenei ra nui whakaharahara. Ko ta matau ko ta te Whare haunga wetahi engari ko te nuinga o te Whare kai te ki atu Ngati Manuhiri no koutou tenei ra. Kia kaha kia toa ra ara a nga ra kai mua i te aroaro. Hai whakakopani i taku korero i te nuinga o te wa ka tae mai te manuhiri Maori nei ki roto i tenei Whare ka hara mai ka rongo i nga korero engari i te mutunga mai ka puta kare he paku aha kare he kapu ti a engari i tua atu o tera koia tera. No reira ko taku i tenei wa ko te ki atu—[ 
Interruption 
]—ko te ki atu—[ 
Interruption 
] Kia tau nga manaakitanga. 
[ 
Thank you Mr Speaker. Greetings to us all in the House. I will begin my address this morning with this incantation: Tenei te ara kei runga. Ko te aro tenei tipua ko te ara o tenei Ariki ko te aro tenei matua a-iwi ko te ara o Ranginui e tu nei o Papatuanuku e takoto nei. Kia rarau iho ra nga tapuwae o Tane tenei te po nau mai te ao. Koia ra e rongo whakairia ki runga tuturu a whakawhiti whakamaua kia tina tina hui e taiki e!  
And so my address commences in this manner my esteemed leaders who have come here from Northland because it is a new day and today is a new world. You have emerged and come out of the world of darkness into the world of light. You have heard and felt the tenor of that incantation. Welcome welcome and welcome three times over. I acknowledge you and the deaths you have brought aboard from afar to be within the walls of this House. Let us not forget the circumstances of our deaths which we grieve at this point in time. So allow them to rest there. You have arrived here today so welcome welcome and welcome three times over. I extend this welcome to those of you as well who have come back again just for this day. The day is yours.  
There is a problem with being the final speaker in that much of what one would like to address has already been stolen by previous speakers. I heard the comment by the member for Te Tai Tokerau where he stated that money given to you is but a mere pittance. The Maori Party agrees totally. That is that one.  
Secondly I heard the tenor of what the Green Party was on about even if parts of it were a bit sour to my ear when she said that this procedure is divisive. I say to her that that part of her statement is correct. This procedure divides us.  
I note the tenor of the address by the member for Ikaroa-Rawhiti the Hon Parekura Horomia when he said that some houses being returned to us are already in a state of decay. I say to him that he is right.  
I note the tenor of the speech by the Hon Shane Jones one who attended St Stephen’s College. I say that there is merit indeed in what that Maori advocates. He is absolutely right. He is very much more aware of the part that relates to the history of Northland. Who am I to contradict that statement?  
I note the sentiments of the Green Party member. She said this is how it is that is how it is and she opposes the circumstance of this claim. For me I support what Shane is on about in that at the end of it all whatever the tribe determines that would be it. Who am I of Te Waiariki from Te Arawa with connections as well in Northland to disagree with statements by someone else? That is not the right thing to do. And so I applaud them.  
I have not much else to say in case I repeat what has already been stated a second or third time. Just in case you say that the Maori Party is not supporting this thing let me say emphatically that we support it we support it and we support it.  
A small tribute as well to you the ones who have led this proposal. Laly I really salute you. Like these ones my thoughts go back to this thing rugby. Mention rugby and I think about that person Mook sitting beside you. He played for Ngongotaha in Rotorua and although he traces his genealogy to you a part of his heart is with me Ngongotaha Rotorua and Te Arawa. And so my regard for you Mook is right up there. It was you who faced up to people who parried and fended off comments and difficulties. Standing before the public is a difficult thing to do especially if they are your very own. Saying to them to do it this way and that way—eventually you become subjected to criticism and you experience hurt as well. I am one who is very much aware of that situation. 
So leave it there. Friends you have arrived here on this great and wonderful day. All that is left for us the majority of the House to do is to say to you Ngati Manuhiri this day is yours. Be strong and courageous in the days ahead of you. To end my address I want to refer to times when Maori visitors come into this House most times anyway. They come in listen to the speeches and at the end of it leave without a murmur a cup of tea and just leave. What I want to say at this stage— 
[Interruption]— 
is to say— 
[Interruption]  
Let kindness prevail. 
] 
The ASSISTANT SPEAKER (H V Ross Robertson) 
: Order! Order! 
TE URUROA FLAVELL 
: Kai te pai. 
The ASSISTANT SPEAKER (H V Ross Robertson) 
: I think I should suspend the House just for a minute. 
Sitting temporarily suspended from 10.33 a.m. to 10.35 a.m. under Standing Order 48(1)(b).